ระเบียบคณะกรรมการฟื้นฟูสมรรถภาพผู้ติดยาเสพติดระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการกำหนดอำนาจการออกบัตรประจำตัว และแบบบัตรประจำตัวของพนักงานเจ้าหน้าที่ พ.ศ.๒๕๔๖ อาศัยอำนาจตามความในมาตรา๗ (๑๕) มาตรา ๓๖ วรรคสอง และมาตรา ๓๗ วรรคสองแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕คณะกรรมการฟื้นฟูสมรรถภาพผู้ติดยาเสพติดออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการกำหนดอำนาจ การออกบัตรประจำตัว และแบบบัตรประจำตัวของพนักงานเจ้าหน้าที่พ.ศ. ๒๕๔๖ข้อ ๒[๑] ระเบียบนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ในระเบียบนี้ผู้บังคับบัญชาหัวหน้าหน่วยงาน หมายความว่าผู้ซึ่งดำรงตำแหน่งตั้งแต่ผู้อำนวยการกอง ผู้บังคับการกรม ผู้บังคับการตำรวจหรือเทียบเท่า ซึ่งเป็นผู้บังคับบัญชาโดยตรงของพนักงานเจ้าหน้าที่ผู้ควบคุมสถานที่ หมายความว่าผู้ควบคุมสถานที่ที่รัฐมนตรีว่าการกระทรวงยุติธรรมประกาศกำหนดตามมาตรา ๑๘แห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕อธิบดี หมายความว่า อธิบดีกรมคุมประพฤติข้อ ๔พนักงานเจ้าหน้าที่ในแต่ละตำแหน่งหรือระดับให้มีอำนาจตามมาตรา ๓๖ วรรคแรกแห่งพระราชบัญญัติฟื้นฟูสมรรถภาพผู้ติดยาเสพติด พ.ศ. ๒๕๔๕ ดังต่อไปนี้(๑)[๒]ข้าราชการพลเรือนหรือข้าราชการพลเรือนในสังกัดกระทรวงกลาโหมตั้งแต่ประเภททั่วไประดับชำนาญงาน ระดับอาวุโส ระดับทักษะพิเศษประเภทวิชาการระดับปฏิบัติการ ระดับชำนาญการ ระดับชำนาญการพิเศษ ระดับเชี่ยวชาญและระดับทรงคุณวุฒิ ประเภทอำนวยการระดับต้นและระดับสูงประเภทบริหารระดับต้นและระดับสูง ซึ่งเป็นพนักงานเจ้าหน้าที่ ให้มีอำนาจตามมาตรา๓๖ (๑) (๒) (๓) และ (๔) ส่วนข้าราชการพลเรือน หรือข้าราชการพลเรือนในสังกัดกระทรวงกลาโหมประเภททั่วไประดับปฏิบัติงาน ประเภทวิชาการระดับปฏิบัติการหรือลูกจ้างซึ่งเป็นพนักงานเจ้าหน้าที่ให้มีอำนาจตามมาตรา ๓๖ (๓) และ (๔)(๒)[๓]ข้าราชการทหารหรือตำรวจมียศตั้งแต่พันตรี นาวาตรี นาวาอากาศตรีพันตำรวจตรีขึ้นไปหรือเทียบเท่า ซึ่งเป็นพนักงานเจ้าหน้าที่ ให้มีอำนาจตามมาตรา ๓๖(๑) (๒) (๓) และ (๔) ส่วนข้าราชการทหารหรือตำรวจ ซึ่งมียศต่ำกว่าพันตรี นาวาตรีนาวาอากาศตรี พันตำรวจตรี หรือลูกจ้างอื่นซึ่งเป็นพนักงานเจ้าหน้าที่ให้มีอำนาจตามมาตรา ๓๖ (๓) และ (๔)(๓)[๔]เจ้าหน้าที่ของสถานที่เพื่อการฟื้นฟูสมรรถภาพผู้ติดยาเสพติดหรือสถานที่เพื่อการควบคุมตัวอื่นใดนอกเหนือจากกรณีตาม (๑) และ (๒)ซึ่งเป็นพนักงานเจ้าหน้าที่ ให้มีอำนาจหน้าที่ตามมาตรา ๓๖ (๓) และ (๔)(๔)[๕]กรณีตาม (๑) และ (๒)เมื่อหัวหน้าส่วนราชการเห็นสมควรให้ข้าราชการพลเรือนหรือข้าราชการพลเรือนในสังกัดกระทรวงกลาโหมประเภททั่วไประดับปฏิบัติงาน ประเภทวิชาการระดับปฏิบัติการหรือข้าราชการทหารหรือตำรวจ ซึ่งมียศต่ำกว่าพันตรี นาวาตรี นาวาอากาศตรีพันตำรวจตรี มีอำนาจตามมาตรา ๓๖ (๑) หรือ (๒)ให้แสดงเหตุผลและความเห็นไปยังอธิบดีพิจารณาข้อ ๕ให้กรมคุมประพฤติดำเนินการออกบัตรประจำตัวให้แก่พนักงานเจ้าหน้าที่ผู้ยื่นขอมีบัตรประจำตัวตามแบบบัตรประจำตัวพนักงานเจ้าหน้าที่ท้ายระเบียบนี้ข้อ ๖ในการขอมีบัตรประจำตัวให้พนักงานเจ้าหน้าที่ผู้ขอมีบัตรประจำตัวส่งหลักฐานตามรายการต่อไปนี้(๑)คำขอมีบัตรประจำตัวพนักงานเจ้าหน้าที่และคำรับรองของผู้บังคับบัญชาหัวหน้าหน่วยงาน หรือผู้ควบคุมสถานที่ตามแบบที่อธิบดีกำหนด(๒)ภาพถ่ายหน้าตรงแต่งเครื่องแบบข้าราชการ หรือลูกจ้าง หรือแต่งกายสุภาพไม่สวมหมวกและไม่ใส่แว่นตาดำ ขนาด ๑ นิ้ว จำนวน ๒ รูปข้อ ๗ให้พนักงานเจ้าหน้าที่ผู้ขอมีบัตรประจำตัวดำเนินการเพื่อขอมีบัตรประจำตัวต่อบุคคลต่อไปนี้(๑)สำหรับข้าราชการ หรือลูกจ้างในสังกัดกรมคุมประพฤติให้ยื่นต่ออธิบดี(๒)สำหรับข้าราชการหรือลูกจ้างในส่วนราชการอื่น ๆ ให้ยื่นผ่านผู้บังคับบัญชาหัวหน้าหน่วยงาน และหัวหน้าส่วนราชการนั้น เพื่อเสนอไปยังอธิบดี(๓)สำหรับเจ้าหน้าที่ในสถานที่ เพื่อการควบคุมตัวหรือสถานที่เพื่อการฟื้นฟูสมรรถภาพผู้ติดยาเสพติดอื่นใดตามข้อ ๔ (๓)ให้ยื่นผ่านผู้ควบคุมสถานที่เพื่อเสนอไปยังอธิบดีข้อ ๘ให้กรมคุมประพฤติตรวจสอบหลักฐานของผู้ขอมีบัตรประจำตัวเพื่อพิจารณาดำเนินการออกบัตรประจำตัวให้แก่พนักงานเจ้าหน้าที่พร้อมทั้งจัดทำทะเบียนประวัติพนักงานเจ้าหน้าที่และรายละเอียดต่าง ๆที่จำเป็นเพื่อประโยชน์ในการรายงานและการติดต่อประสานงานส่วนรูปแบบทะเบียนให้เป็นไปตามที่อธิบดีกำหนดในการออกบัตรประจำตัวในวรรคแรกให้อธิบดีเป็นผู้ลงนามในบัตรข้อ ๙บัตรประจำตัวมีอายุสองปีนับแต่วันออกบัตรและให้ใช้ได้ภายในระยะเวลาที่กำหนดในบัตรเมื่อบัตรจะสิ้นอายุให้ยื่นคำขอมีบัตรประจำตัวใหม่พร้อมสำเนาบัตรประจำตัวก่อนวันที่บัตรดังกล่าวจะสิ้นอายุไม่น้อยกว่าสามสิบวันเมื่อได้รับมีบัตรใหม่แล้วให้ส่งบัตรเก่าคืนกรมคุมประพฤติข้อ ๑๐การขอมีบัตรประจำตัวกรณีที่บัตรประจำตัวสิ้นอายุให้ยื่นคำขอพร้อมหลักฐานตามข้อ๖ และบัตรประจำตัวฉบับเก่าข้อ ๑๑กรณีบัตรประจำตัวชำรุด สูญหายหรือถูกทำลายด้วยประการใด ๆให้ผู้นั้นรีบรายงานต่อผู้บังคับบัญชาหัวหน้าหน่วยงานหรือผู้ควบคุมสถานที่พร้อมหลักฐานการแจ้งความต่อเจ้าหน้าที่ตำรวจเพื่อแจ้งกรมคุมประพฤติดำเนินการข้อ ๑๒ให้พนักงานเจ้าหน้าที่เสนอคำขอมีบัตรตามข้อ ๑๐ หรือข้อ ๑๑พร้อมหลักฐานผ่านผู้บังคับบัญชาหัวหน้าหน่วยงานและหัวหน้าส่วนราชการหรือผู้ควบคุมสถานที่เพื่อเสนอไปยังอธิบดีดำเนินการต่อไปข้อ ๑๓ให้ประธานกรรมการฟื้นฟูสมรรถภาพผู้ติดยาเสพติดรักษาการตามระเบียบนี้ประกาศ ณ วันที่ ๕กุมภาพันธ์ พ.ศ. ๒๕๔๖สมชาย วงศ์สวัสดิ์ประธานกรรมการฟื้นฟูสมรรถภาพผู้ติดยาเสพติด[เอกสารแนบท้าย]๑.แบบบัตรประจำตัวพนักงานเจ้าหน้าที่ท้ายระเบียบออกตามความในพระราชบัญญัติฟื้นฟูสมรรถภาพผู้ติดยาเสพติดพ.ศ. ๒๕๔๕(ดูข้อมูลจากภาพกฎหมาย)ระเบียบคณะกรรมการฟื้นฟูสมรรถภาพผู้ติดยาเสพติดว่าด้วยการกำหนดอำนาจ การออกบัตรประจำตัว และแบบบัตรประจำตัวของพนักงานเจ้าหน้าที่(ฉบับที่ ๒) พ.ศ. ๒๕๕๖[๖]ประภาศรี/พิมพ์๒๔ มีนาคม ๒๕๕๒รัศม์วรรณวลัย/ตรวจ๓๑ มีนาคม ๒๕๕๒อังศุมาลี/เพิ่มเติม๑๙ ธันวาคม ๒๕๕๖[๑] ราชกิจจานุเบกษาเล่ม ๑๒๐/ตอนพิเศษ ๒๓ ง/หน้า ๖๘/๒๑ กุมภาพันธ์ ๒๕๔๖[๒] ข้อ ๔ (๑)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการกำหนดอำนาจการออกบัตรประจำตัว และแบบบัตรประจำตัวของพนักงานเจ้าหน้าที่ (ฉบับที่ ๒) พ.ศ.๒๕๕๖[๓] ข้อ ๔ (๒)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการกำหนดอำนาจการออกบัตรประจำตัว และแบบบัตรประจำตัวของพนักงานเจ้าหน้าที่ (ฉบับที่ ๒) พ.ศ. ๒๕๕๖[๔] ข้อ ๔ (๓)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการกำหนดอำนาจการออกบัตรประจำตัว และแบบบัตรประจำตัวของพนักงานเจ้าหน้าที่ (ฉบับที่ ๒) พ.ศ.๒๕๕๖[๕] ข้อ ๔ (๔)แก้ไขเพิ่มเติมโดยระเบียบคณะกรรมการฟื้นฟูสมรรถภาพผู้ติดยาเสพติด ว่าด้วยการกำหนดอำนาจการออกบัตรประจำตัว และแบบบัตรประจำตัวของพนักงานเจ้าหน้าที่ (ฉบับที่ ๒) พ.ศ.๒๕๕๖[๖] ราชกิจจานุเบกษาเล่ม ๑๓๐/ตอนพิเศษ ๑๘๓ ง/หน้า ๑/๑๗ ธันวาคม ๒๕๕๖